作者：无名氏
词牌/韵律：贺新郎

paragraphs: 四海文章伯。
自雪堂人老，有谁当得。
馀子纷纷何足数，除是壶中仙客。
况夺得、秋光清彻。
笔下诗成愁鬼魅，更千军、侍帐看飞檄。
须信道，万人杰。
胸襟浩荡乾坤窄。
向楼东吟笑，壮心谁识。
直渡黄河擒颉虏，吐尽平生奇策。
终不负、雄姿英发。
闻说九重飞紫诏，想鸣珂、日晚朝天阙。
鸿鹄举，楚天阔。